इधर कुछ दिनों से पूनम महसूस करने लगी थी कि उस में शायद अब पहले सा आकर्षण नहीं रहा. इस की वजह उस की ढलती उम्र है, यह भी उस की समझ में आने लगा था. पहले के मुकाबले आमदनी कम हो चली थी. चहेतों की तादाद भी घट रही थी. उसे पहली बार भविष्य की चिंता हुई. एक दिन वह बूढ़ी हो जाएगी, तब क्या होगा? अब तक मर्दों की यह फितरत उस की समझ में आ चुकी थी कि मर्द जवान रहने तक ही पैसा लुटाते हैं, उस के बाद कन्नी काटने लगते हैं.